තම බිරිඳ වෙනත් විවාහක පුද්ගලයකු සමග පැන යෑම සම්බන්ධයෙන් සිත් තැවුලට පත්වූ සැමියෙකු අධි රුධිර පීඩනයෙන් මොළයෙහි නහරයක් පුපුරා මියයාමේ පුවතක් තිස්සමහාරාම ප්‍රදේශයෙන් වාර්තා වනවා.තිස්සමහරාම, එකමුතුගම ප්‍රදේශයේ පදිංචිව සිටි දරුවන් තිදෙනෙකුගේ පියෙකුයි මෙලෙස ජීවිතක්ෂයට පත්ව ඇත්තේ.36 හැවිරිදි මෙම පුද්ගලයා නිවසේ නොසිටි මොහොතක ඔහුගේ බිරිඳ සිය දරුවන් තිදෙනා ද සමඟ වෙනත් විවාහක පුද්ගලයකු සමග පැන ගොස් තිබෙනවා.මේ හේතුවෙන් සිත් තැවුලට පත් සිටි මෙම පුද්ගලයා නිවසේ වැටී සිටින බව දුටු මව ඔහුව රෝහල් ගත කිරීමට පියවර ගෙන ඇති අතර ඒ වනවිටත් ඔහු මියගොස් ඇති බවයි වාර්තා වන්නේ.තිස්සමහරාම මූලික රෝහලේදී සිදුකරනු ලැබූ හදිසි මරණ පරීක්ෂයේ දී මොළයෙහි නහරයක් පිපිරීයාම මෙම මරණයට හේතු වී ඇති බවයි අනාවරණය වුණේ.